****  ****

**POZIV PROSTOVOLJCEM – ŠTUDENTOM PRAVA**

**PRI PROJEKTU »UČENCI PROTI SENCI-ustavimo trgovino z ljudmi!«**

**Pravni center za varstvo človekovih pravic je v juniju začel s projektom »UČENCI PROTI SENCI-ustavimo trgovino z ljudmi!«, ki ga sofinancira Urad Vlade RS za komuniciranje. Osnovni namen projekta je osveščanje otrok in mladostnikov ter širše javnosti o nevarnostih in pasteh trgovine z ljudmi. Pomembno vlogo pri projektnih aktivnostih bodo imeli prostovoljci - študentje prava.**

Cilj projekta »UČENCI PROTI SENCI-ustavimo trgovino z ljudmi!« je informirati učence tretje triade osnovnih šol po Sloveniji o pojavnih oblikah trgovine z ljudmi ter jih naučiti kako prepoznati pasti pojava in kako se ustrezno zaščititi. Prepoznavanje tveganja in poznavanje načinov samozaščitnega ravnanja predstavlja ključ do preprečevanja trgovine z ljudmi. Do novembra 2013 bo po slovenskih osnovnih šolah potekalo preko 60 delavnic, ki jih bodo izvajali pravniki Pravnega centra za varstvo človekovih pravic s pomočjo na podlagi poziva izbranih prostovoljcev - študentov prava.

Projekt zajema vključitev vsaj dveh prostovoljcev - študentov prava, ki se bosta na podlagi tega poziva prostovoljno vključila v projekt. Pri izbiri bomo upoštevali naslednje pogoje:

* študent/ka prava na eni izmed treh slovenskih pravnih fakultet
* osnovno poznavanje problematike trgovine z ljudmi
* predavateljske izkušnje ali sposobnosti

Prijave potekajo preko elektronske pošte info@pravni-center.si, in sicer nam pošljite svoj življenjepis in kratko motivacijsko pismo. Za dodatne informacije nas lahko pokličete na telefon 031 772 737. **Rok prijave je 10. julij 2013.**